«Yuventus» klubi va Argentina terma jamoasi hujumchisi Paulo Dibala klubdagi jamoadoshi Krishtianu Ronaldu va terma jamoadagi safdoshi Lionel Messi haqidagi fikrlari bilan o‘rtoqlashdi. «Men Messi va Ronaldudan biror narsa o‘rganish imkoniyatiga ega bo‘lgan dunyodagi yagona futbolchiman. Ularning orasida farq ko‘rmayapman, har ikkalasi ham ajoyib futbolchi. Krishtianu Ronaldu mashg‘ulotlarda to‘xtovsiz ishlaydi, u g‘alabaga juda chanqoq. Albatta bunday futbolchining jamoada borligi natijasida, boshqalar kamroq o‘yin amaliyotiga ega bo‘ladi. Ammo muhimi - jamoaning g‘alabasidir», — deb Dibala so‘zlarini keltirmoqda Football Italia.